पाएं अपने शहर की ताज़ा ख़बरें और फ्री ई-पेपरडाउनलोड करें
कोतवाली थाना क्षेत्र में मोटरसाइकिल चोरी के मामले में दो आरोपियों को गिरफ्तार कर उनसे 19 मोटरसाइकिल, 2 स्कूटर व एक लैपटॉप बरामद किया। दोनों आरोपी नशे के आदि थे। जिनके कारण मोटरसाइकिल चोरी कर उन्हें बेच देते थे।
थानाधिकारी तुलसीराम ने बताया कि 15 मार्च को अनिल पुत्र जमनालाल काबरा निवासी चित्रकूट कॉलोनी ने रिपोर्ट दर्ज करवाई थी। रिपोर्ट में कहा था कि दोपहर करीब 12:15 बजे अनिल अपने मित्र की स्कूटी लेकर जियाजी कबीर कॉलोनी निवासी बालमुकुंद जेथलिया के मकान पर गए थे।
वहां स्कूटी बाहर खड़ी कर अनिल सामान रखने के लिए जैसे गेट खोला और सामान रखा तो पीछे से कोई व्यक्ति आया और बैग सहित स्कूटी लेकर भाग गया। बैग में लैपटॉप, कागजात और चेक बुक भी रखी हुई थी।
अनिल की रिपोर्ट पर पुलिस नेे मामला दर्ज कर कार्रवाई शुरू की। उच्च अधिकारियों एक टीम का गठन किया। टीम द्वारा दो आरोपियों सलीम मोहम्मद उर्फ रफीक पुत्र गफुर मोहम्मद निवासी स्वरूपगंज, थाना हमीरगढ, भीलवाडा हाल खुला बंदी शिविर जिला कारागृह, चितौडगढ़ तथा राहुल गर्ग उर्फ सोनू पुत्र प्रहलाद राय गर्ग निवासी सालवी मोहल्ला, सिचाई नगर, कीरखेडा, थाना कोतवाली, चितौडगढ को गिरफ्तार किया गया।
पूछताछ के दौरान उन्होंने कई अन्य वाहन चोरी करना स्वीकार किया। पुलिस ने उनसे 19 मोटरसाइकिल, दो स्कूटर और एक लैपटॉप बरामद किया। आरोपियों ने बताया कि मोटरसाइकिलों से 11 वाहन प्रभु जाट पुत्र जगरूप जाट निवासी करतियास, थाना गंगरार को बेचा गया था। दोनों आरोपियों ने पुलिस को बताया कि दोनों स्मैक पीने के आदी है, जिसके चलते वाहनों की चोरियां करते हैं और वाहनों को बेचकर उनसे मिलने वाले पैसे से नशा करते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva zho_Hant eng_Latn